text: Lokale dykkere renser Kolding Havn
  03 juni 2016 kl. 05.51
  Plastflasker, dæk, fiskeliner, plastposer og dåser befinder sig under havets overflade. Lokale dykkere hopper nu i Kolding Havn for at hjælpe med at fjerne affaldet. 
  Lokale dykkere hopper onsdag i havnen for at dykke efter skrald i Kolding inderhavn. Eventen er arrangeret af det lokale dykkercenter Ocean Adventures, som ønsker at sætte fokus på havmiljøbeskyttelse.
  - Som et af Danmarks største dykkercentre og dykkerskole, forpligter vi os til at arbejde med havmiljøbeskyttelse og med løsninger af dette stigende problem med mikroplast. Hvis vi uddanner en ny dykker uden at have fortalt dem om havmiljøbeskyttelse, ja så har vi ikke levet op til vores forpligtigelse, siger Martin Pedersen, ejer af OceanAdventures Dykkercenter & Butik.
  Eventen udføres i anledning af Would Ocean Day, som er en FN-anderkendt event, som afvikles verden rundt. Eventen i Kolding er bakket op af flere lokale foreninger, organisationer og virksomheder.
  